
KOMENTE TË PËRGJITHSHME
Mbi raportin e monitorimit të Ministrisë së Financave
për gjashtëmujorin e parë të vitit 2015


1. Karakteristikat kryesore të shpenzimeve
Ministria e Financave, për gjashtëmujorin e parë të vitit 2015, administroi dhe menaxhoi fondet publike sipas gjashtë programeve të miratuara, konkretisht:

1. Planifikim, menaxhim dhe administrimi.
2. Menaxhimi i Shpenzimeve Publike.
3. Ekzekutimi i Pagesave të ndryshme.
4. Menaxhimi i të ardhurave doganore.
5. Menaxhimi i të ardhurave tatimore.
6. Lufta kundër transaksioneve financiare joligjore.

Sipas të dhënave të Sistemit Financiar Informatik të Qeverisë, plani me ndryshime i buxhetit deri në fund gjashtëmujorit të parë të vitit 2015 dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale, paraqitet si më poshtë:

     											në mijë lekë
	Programi
	Shpenzime korente
	Shpenzime Kapitale
	Totali i Shpenzimeve

	
	Plani 
	Fakt
	% e realizimit
	Plani 
	Fakt
	% e realizimit
	Plani 
	Fakt
	% e realizimit

	Planifikimi, Menaxhimi dhe Administrimi
	360,999
	92,991
	25.8%
	286,580
	42,386
	14.8%
	647,580
	135,377
	20.9%

	Menaxhimi i Shpenzimeve Publike
	528,265
	172,202
	32.6%
	10,000
	10,000
	100.0%
	538,265
	182,202
	33.8%

	Ekzekutimi i Pagesave te Ndryshme
	1,568,350
	1,397,924
	89.1%
	 
	 
	 
	1,568,350
	1,397,924
	89.1%

	Menaxhimi i te Ardhurave Tatimore
	3,851,776
	2,388,159
	62.0%
	96,800
	0
	0.0%
	3,948,576
	2,388,159
	60.5%

	Menaxhimi i te Ardhurave Doganore
	2,213,750
	829,698
	37.5%
	659,500
	8,589
	1.3%
	2,873,250
	838,287
	29.2%

	Lufta kundër Transaksioneve Financiare Jo-Ligjore
	83,330
	29,699
	35.6%
	20,000
	580
	2.9%
	103,330
	30,279
	29.3%

	Totali
	8,606,471
	4,910,673
	57.1%
	1,072,880
	61,555
	5.7%
	9,679,351
	4,972,228
	51.4%


Burimi: Ministria e Financave                                                                                  


2. Performanca dhe statusi i produkteve të çdo programi. 
Në programin “Planifikim, menaxhim, administrimi” që përfaqëson 6.7 për qind të totalit të planit të Ministrisë së Financave, janë parashikuar 12 produkte, vetëm 7 nga të cilat për periudhën janë realizuar pjesërisht, ndërsa 5 të  tjerat nuk janë realizuar aspak, pasi disa nga këto projekte janë planifikuar të realizohen në gjashtëmujorin e dytë. Shpenzimet korente të këtij programi janë realizuar në masën 25.8 për qind, shpenzimet kapitale janë realizuar në masën 14.8 për qind dhe programi është realizuar në total në masën rreth 21 për qind.

Në programin “Menaxhimi i shpenzimeve publike” që përfaqëson 5.6 për qind të totalit të planit të Ministrisë së Financave, raportohet një produkt, ‘Blerje pajisje kompjuterike’, i realizuar plotësisht. Shpenzimet korente të këtij programi janë realizuar në masën 32.6 për qind, shpenzimet kapitale janë realizuar në masën 100 për qind dhe programi është realizuar në total në masën rreth 34 për qind.

Në programin “Ekzekutimi i pagesave të ndryshme” që përfaqëson 16.2 për qind të totalit të planit të Ministrisë së Financave, nuk raportohen produkte për periudhën 3 mujore. Shpenzimet korente të këtij programi të cilat përfaqësojnë shpenzimet totale gjithashtu, janë realizuar në masën 89.1 për qind. 

Në programin “Menaxhimi i të ardhurave tatimore” që përfaqëson 40.8 për qind të totalit të planit të Ministrisë së Financave, janë parashikuar 6 produkte, të cilat raportohen të realizuar pjesërisht në vlerë ndërsa në sasi vetëm një produkt rezulton i realizuar pjesërisht, ndërkohë që produktet e tjera që janë projekte investimesh raportohet se janë në proces të miratimit të prokurimit nga AKSHI dhe MPB. Shpenzimet korente të këtij programi janë realizuar në masën 62 për qind, shpenzimet kapitale nuk kanë realizim për këtë periudhë duke sjellë një realizim në total programi në masën rreth 60.5 për qind.
 
Në programin “Menaxhimi i të ardhurave doganore” që përfaqëson 29.7 për qind të totalit të planit të Ministrisë së Financave, janë parashikuar 16 produkte, dhe raportohet se në sasi; 4 prej tyre për periudhën janë realizuar plotësisht, 4 janë realizuar pjesërisht dhe 8 raportohen të parealizuar, pasi 4 nga këto projekte janë planifikuar në gjashtëmujorin e dytë. Shpenzimet korente të këtij programi janë realizuar në masën 37.5 për qind, shpenzimet kapitale janë realizuar në masën 1.3 për qind dhe programi është realizuar në total në masën rreth 29.2 për qind.

Në programin “Lufta kundër transaksioneve financiare joligjore” që përfaqëson 1.1 për qind të totalit të planit të Ministrisë së Financave, janë parashikuar 4 produkte, 3 nga të cilat raportohet të jenë realizuar plotësisht, ndërsa produkti “Pasuri të konfiskuara të tjetërsuara” nuk është realizuar si produkt me justifikimin se shitja kryhet nga Drejtoria e Drejtimit të Pronës Publike dhe jo nga AAPSK. Shpenzimet korente të këtij programi janë realizuar në masën 35.6 për qind, shpenzimet kapitale janë realizuar në masën 2.9 për qind dhe programi është realizuar në total në masën rreth 29.3 për qind.



3. Komente të tjera
· Raporti i monitorimit të Ministrisë së Financave ka nevojë për plotësimin me një relacion shoqërues që të shpjegojë më qartë tabelat e raportimit.
· Për disa nga programet, raporti në relacionin e tij duhet të kishte një analizë  më të detajuar të produkteve.
· Shumë nga produktet identifikohen me projektet e investimeve dhe raportohen këto të fundit si produkte.
· Plani me ndryshime dhe realizimi faktik i raportuar nga MF në raportin e monitorimit dhe ai që disponojmë në të dhënat tona, përputhen totalisht për të gjithë programet.

